Gimnazija „Matija Mesić“
Slavonski Brod
Naselje Slavonija I br.8
KLASA: 003-06/21-01/11
URBROJ: 2178/01-11-03-21-01
Slav. Brod, 1.12.2021. god.

Na temelju članka 35. Statuta Gimnazije „Matija Mesić“, Slavonski Brod sazivam   **5.** sjednicu Školskog odbora za dan   **3. prosinca  2021. godine (PETAK)**  s početkom u  **13** sati u zgradi Gimnazije.

Za sjednicu predlažem sljedeći

DNEVNI RED

1. Usvajanje zapisnika 4. sjednice Školskog odbora
2. Davanje prethodne suglasnosti na prijedlog ravnateljice o odabiru kandidata za zasnivanje radnog odnosa po raspisanom natječaju
3. Donošenje odluke o mirovanju Ugovora o radu na temelju zahtjeva ravnateljice škole
4. Razno

                                                                                                    Predsjednica Školskog odbora:

                                                                                                  mr. sc. Andrijana Nemet-Kosijer

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Z A P I S N I K

4. sjednice Školskog odbora Gimnazije „Matija Mesić“ održane 13.10.2021. s početkom u 9.00 sati u zgradi Gimnazije

Prisutni: Andrijana Nemet-Kosijer, predstavnivca Nastavničkog vijeća

 Mirta Matanić, predstavnivca Nastavničkog vijeća

 Kornelija Šebalj, predstavnica radničkog vijeća, odnosno skupa radnika

 Robert Marić, predstavnik Vijeća roditelja

 Anita Štivić, predstavnica osnivača (županije)

 Jasmina Beljan, predstavnica osnivača

Odsutni: Anita Holub (predstavnica osnivača), zbog izolacije nakon pozitivnog nalaza COVID testiranja

Prisutne: Ines Martinović, v.d. ravnatelja, Lucija Brnić, pedagoginja, te Beatris Bašić, tajnica

Predsjednica je predložila sljedeći

DNEVNI RED

1) Usvajanje zapisnika 3. sjednice Školskog odbora

2) Predstavljanje programa rada za mandatno razdoblje ravnatelja

3) Postupak glasovanja i donošenje Odluke o imenovanju ravnatelja

4) Razno

Dnevni red je jednoglasno usvojen.

Ad.1

Predloženi zapisnik 3.sjednice je jednoglasno usvojen.

Ad.2

Lucija Brnić, kandidatkinja za mjesto ravnatelja predstavila je plan rada te istaknula ključne vrijednosti kojima će težiti u svom radu i ciljeve koje planira ostvariti u mandatnom razdoblju, te motivaciju za prijavu na ovaj natječaj.

Ad.3

Tajnica Beatris Bašić dala je na uvid pisane zaključke tijela koja su provela glasovanje za ravnatelja. Članovi su pročitali i pregledali zaključke glasovanja Vijeća roditelja, skupa radnika te Nastavničkog vijeća. Nakon toga predsjednica je dala prijedlog na glasovanje. Prijedlog da Lucija Brnić postane ravnateljica škole podržalo je četvero članova, dok su dva člana bila protiv. Predsjednica je predložila da nova ravnateljica dužnost ravnatelja preuzme 8.11.2021. godine.

Nakon provedenog glasovanja, većinom glasova, 4 glasa za i 2 glasa protiv, donesena je sljedeća

**ODLUKA**

o imenovanju ravnatelja škole

1. Lucija Brnić imenuje se ravnateljicom Gimnazije „Matija Mesić“ na vrijeme od pet (5) godina.
2. Mandat ravnateljici počinje dana 8. studenog 2021. godine.
3. Ova odluka stupa na snagu nakon dobivanja suglasnosti ministra znanosti i obrazovanja.
4. Ako ministar ne uskrati suglasnost u roku 15 dana od dana dostave zahtjeva za suglasnošću, smatra se da je suglasnost dana.

**OBRAZLOŽENJE**

Školski odbor Gimnazije ”Matija Mesić” , Slavonski Brod raspisao je natječaj za imenovanje ravnatelja škole.

Natječaj je objavljen u ”Narodnim novinama” broj 99/21 i na mrežnim stranicama škole dana 10. rujna 2021. godine.

Na objavljen natječaj prijavila su se dva kandidata:

1. Lucija Brnić iz Slavonskog Broda, Davorina Bazjanca 5, 35000 Slavonski Brod
2. Vesna Srnić iz Slavonskog Broda, Kraljice Jelene 2, 35000 Slavonski Brod.

Školski odbor otvorio je pristigle prijave na natječaj, pregledao natječajnu dokumentaciju, utvrdio da kandidatkinja Lucija Brnić ispunjava propisane nužne uvjete za ravnatelja školske ustanove iz članka 126. Zakona o odgoju i obrazovanju u osnovnoj i srednjoj školi, da je prijava kandidatkinje potpuna i pravodobna.

Školski odbor utvrdio je da kandidatkinja Vesna Srnić nije dostavila potpunu dokumentaciju sukladno raspisanom natječaju te ne ispunjava propisane nužne uvjete za ravnatelja školske ustanove iz članka 126. Zakona o odgoju i obrazovanju u osnovnoj i srednjoj školi.

Školski odbor proveo je za kandidatkinju Luciju Brnić postupak vrednovanja dodatnih kompetencija potrebnih za ravnatelja te nakon vrednovanja utvdio i sastavio listu kandidata.

Školski odbor je listu kandidata za ravnatelja škole dostavio Nastavničkom vijeću, skupu radnika i Vijeću roditelja.

Sukladno članku 127. Zakona o odgoju i obrazovanju u osnovnoj i srednjoj školi održane su sjednice Nastavničkog vijeća, Vijeća roditelja i skupa radnika, a nakon predstavljanja programa rada kandidatkinje Lucije Brnić, Nastavničko vijeće, skup radnika i Vijeće roditelja provelo je tajno glasovanje o kandidatima za ravnatelja škole.

Navedena tijela nakon provedenog tajnog glasovanja o kandidatima donijela su i dostavila Školskom odboru pisane zaključke o zauzetim stajalištima o kandidatima za ravnatelja škole.

Prema dostavljenom zaključku zauzeto stajalište Nastavničkog vijeća sa sjednice održane dana 6. listopada 2021. godine da je kandidat za ravnatelja škole Lucija Brnić.

Prema dostavljenom zaključku zauzeto stajalište skupa radnika sa sjednice održane dana 8. listopada 2021. godine da je kandidat za ravnatelja škole Lucija Brnić..

Prema dostavljenom zaključku zauzeto stajalište Vijeća roditelja sa sjednice održane dana 7. listopada 2021. godine da je kandidat za ravnatelja škole Lucija Brnić.

Kandidat je na sjednici Školskog odbora predstavio program rada za mandatno razdoblje.

Nakon predstavljanja programa kandidata za mandatno razdoblje, Školski odbor proveo je javno glasovanje o knadidatu za ravnatelja škole.

Nakon provedenog javnog glasovanja članova Školskog odbora, Školski odbor je utvrdio da je kandidatkinja Lucija Brnić dobila četiri (4) glasa Školskog odbora.

Slijedom navedenog, Školski odbor odlučio je kako je navedeno u izreci ove odluke.

Odluka o imenovanju ravnateljice Škole uputit će se u daljnji postupak imenovanja ravnatelja u Ministarstvo znanosti i obrazovanja.

Ad.4

Jasmina Beljan je uložila prigovor u svezi konstituirajuće sjednice Školskog odbora, naglasivši da je on konstituiran bez članova osnivača. Nadalje, je uložila prigovor da je natječaj za ravnatelja također objavljen bez članova osnivača. Tajnica je obrazložila da je odluka o raspisivanju natječaja već ranije bila donesena, 29. prosinca 2020., ali natječaj nije realiziran. Razlog zbog kojeg se sada raspisuje natječaj je poštivanje roka od 60 dana prije isteka mandata v.d. ravnatelja, koja je imenovana 8. prosinca 2020. godine. Njezine navode potvrdila je i v.d.ravnatelja. Predsjednica se također uključila u raspravu navodeći da je rok bio isključivi razlog te da nije bilo nikakvih drugih skrivenih namjera.

Sjednica je završila u 9.40.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_